Oinomaos (achájsky bojovník)

Oinomaos alebo Oinomáos (Oinomaos) je v gréckej mytológii achájsky bojovník v trójskej vojne.Homér, Iliada, 5,706.

V piatom speve Homérovej Iliady zasiahol do bojov boh vojny Ares, ktorý pomáhal Hektorovi, synovi trójskeho kráľa Priama.Homér, Iliada, 5,699–702. Medzi inými potom rukou Hektora v boji zomrel aj Achájec Oinomaos.Homér, Iliada, 5,704–708. Situácia sa na bojisku zmenila, až keď achájsky bojovník Diomédes, ktorý je dominantnou postavou piateho spevu, zaútočil s pomocou bohyne Atény, dokonca aj na samotného boha Area a zranil ho. Ares následne od bolesti zareval ako desaťtisíc chlapov a z bojiska ušiel.

 Referencie a bibliografia 

Kategória:Postavy gréckej mytológie
Kategória:Trójska vojna